Държавен вестник, бр. 49, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  49
Част IV. Предлаганата програма
4.1. България няма Рамкова програма на 
ООН за развитие. Предложената програма за 
сътрудничество е разработена със съвместните 
усилия на правителството и агенциите на ООН 
в съответствие с препоръките, направени в 
резултат на междинния преглед през 2008 г. 
През 2008 г. България представи втория ре­
довен доклад пред Комитета по правата на 
детето. Препоръките на комитета, програмни­
ят подход, основан върху правата на човека, а 
също и принципите за управление, базирано 
на резултати, бяха приложени в процеса на 
междинния преглед и последващото разрабо­
тване на този план за действие. В резултат 
на тези дейности беше приета Национална 
стратегия за детето 2008 – 2018 г., а програмата 
на УНИЦЕФ в страната цели да подкрепи 
изпълнението на тази стратегия. 
4.2. В допълнение бяха проведени консул­
тации с агенциите на ООН, със Световната 
банка и други основни партньори, донори  и 
неправителствени организации. 
4.3. Предложената програма взема предвид 
и подкрепя целите и стратегиите, описани 
в следните документи: Националния план 
за действие за социално включване; Наци­
оналната стратегия за детето 2008 – 2018 г.; 
Националния план за действие „Десетилетие 
на ромското включване 2005 – 2015 г.“. Про­
грамата ще допринесе за по-бързия напредък 
по Цел за развитие на хилядолетието № 4 
Намаляване на детската смъртност; Цел № 6 
Борба с ХИВ/СПИН, малария и други болести 
и Цел № 8 Изграждане на партньорство за 
развитие. Като цяло програмата ще допринесе 
също и за намаляване на бедността, което е 
Цел № 1. Програмата за сътрудничество в 
страната е съгласувана и с новия Средносрочен 
стратегически план на УНИЦЕФ, който се фо­
кусира върху сферите на социалната политика 
и застъпничество и закрила на детето, като в 
същото време допринася и за приоритетните 
сфери образование и оцеляване на децата. 
Цели, основни резултати и стратегии 
на програмата в страната 
4.4. Целта на този план за действие е да 
подкрепи усилията на правителството за 
социално включване на най-уязвимите деца 
и семейства в съответствие с националните 
стратегии и тези на ЕС, като взема пред­
вид принципите и стандартите, залегнали в 
Конвенцията за правата на детето. Планът 
за действие цели също и усъвършенстването 
на националното партньорство на широка 
основа с оглед мобилизиране на подкрепа и 
ресурси за постигане на всички ангажименти, 
свързани с децата в страната и по света. 
4.5. Сътрудничеството ще допринесе също 
и за постигането на заложените показатели 
за устойчиви политики и интегрирани услуги 
в полза на децата. Това включва развитие на 
капацитет за оценка  и анализ на информа­
цията за състоянието на правата на децата 
и жените; политики и закони, насочени към 
децата, и чувствителни по отношение равно­
поставеността между половете; както и дос­
татъчни ресурси и капацитет за изпълнение 
на плановете, наблюдение на прилагането им 
и последващи дейности. 
4.6. Сътрудничеството ще спомогне за ус­
пешното завършване на социалните реформи 
във висшия интерес на детето. Чрез споде­
лянето на добри практики и изваждането на 
поуки от минал опит българският модел на 
грижа за децата ще се консолидира и ще бъде 
представен на регионално и глобално равнище. 
4.7. Сътрудничеството ще подкрепи също 
и мобилизирането на обществена подкрепа за 
национални и глобални действия за закрила 
на детето. 
4.8. Програмата ще се стреми да постигне 
следните основни цели: 
1. До 2012 г. България да постигне на­
предък в прилагането на правата на детето 
чрез по-нататъшна реформа на системите за 
благосъстояние на децата. 
2. До 2012 г. правителството, частният 
сектор, медиите, гражданското общество и 
широката общественост да подобрят парт­
ньорствата помежду си за изпълнение на 
програми за децата. 
4.9. На национално равнище политиките и 
бюджетите за децата трябва допълнително да 
бъдат усъвършенствани, за да могат правата 
на детето да заемат челно място в полити­
ческата програма и интегрираната рамка 
на политиката, свързана с децата, да стане 
реалност. На местно равнище развитието на 
капацитета на регионалните и общинските 
власти ще подпомогне възприемането на нови 
подходи за ефективно и ефикасно предоста­
вяне на социални услуги, които да отговарят 
на потребностите на най-уязвимите групи от 
населението и да допринасят за осъществя­
ването на програми за закрила и развитие на 
децата. Принципите на програмно планиране, 
основано на правата на човека, и управление, 
базирано на резултати, ще бъдат крайъгълен 
камък при изграждането на капацитета на 
заинтересованите страни. Специалният акцент 
върху най-уязвимите групи от населението ще 
включва ромската и други етнически групи. 
Освен това ще бъдат разработени механизми 
за засилване на обществената подкрепа и 
мобилизация на ресурсите. 
Компоненти на програмата
4.10. Социално включване и намаляване 
на детската бедност: този компонент на про­
грамата има следната основна цел: